Дунейм къытехьащ ЩIэныгъэхэмкIэ Дунейпсо Адыгэ Академием къыдигъэкI «Доклады АМАН» журналым и япэ номерыр (2021 гъэ)
Дызэрыт илъэсым япэу къыдэкIа журналым ихуащ биологием, экономикэм, геофизикэм, тхыдэм, философием теухуа къэхутэныгъэхэр.
Журналыр къызэIуех ЩIДАА-м и академик Щхьэгъэпсо Сэфэрбий «Мылъку кIуэдыж: «Декоративные культуры» цIэр зезыхьэ совхозым пыщIа Къэбэрдей-Балъкъэр Республикэм и ботаническэ жыг хадэм и къэхъукIэмрэ и иджырей щытыкIэмрэ» лэжьыгъэм.
«КъБКъУ-м и тхыдэмрэ и зыужьыныгъэмрэ Лъостэн Владимир щиIа мыхьэнэр» — ар и фIэщыгъэщ Тхьэгъэпсо Хьэжысмел и тхыгъэм.
Философие щIэныгъэхэм я доктор, ЩIДАА-м и академик Унэж Кашиф топсэлъыхь «Нарт» эпосымрэ абы и тхыдэ-щэнхабзэ мыхьэнэмрэ.
Журналыр зэхуещIыж ЩIДАА-м и академик Ершов Виталий и «Хамэ къэрал шэрджэс тхыдэр щIэныгъэлI, тхакIуэ, цIыхубэ лэжьакIуэ ХьэфIыцIэ Мухьэмэд и лэжьыгъэхэм къызэрыхэщыр» зыфIища и IэдакъэщIэкIымкIэ.
ХЬЭПЦIЭ Iэуес.
